Polisielid erg beseer toe besetters petrolbom gooi | Maroela Media
Die voertuig wat Saterdag in Kraaifontein met 'n petrolbom bestook is. (Foto: Verskaf)
'n Metropolisielid van Kaapstad is in die hospitaal opgeneem nadat grondgrypers in Kraaifontein 'n petrolbom na die lid se diensmotor geslinger het.
Volgens JP Smith, burgemeesterskomiteelid vir veiligheid en sekuriteit, is lede van die stad se metropolisie Saterdag ontplooi om geweld met betrekking tot grondgrype in die gebied te hanteer.
"Om en by 14:00 is hulle deur 'n groep van ongeveer 600 mense in Bloekombos voorgekeer. Een van die betogers het 'n petrolbom na een van die voertuie geslinger en die metropolisielid wat in die motor gesit het, het brandwonde aan sy arm en gesig opgedoen," sê Smith. Die stad het nou 'n beloning uitgeloof vir enige inligting wat kan lei tot die inhegtenisneming van die persoon wat die petrolbom gegooi het.
Dié aanval is die jongste van 'n string gewelddadige optrede teen lede van die stad se personeel die afgelope week. Volgens Smith is 40 lede van Kaapstad se direktoraat vir veiligeheid en sekuriteit sedert verlede naweek beseer tydens gewelddadige aksies wat verband hou met grondgrype.
Die Stad Kaapstad is tans gewikkel in verskeie hofsake met betrekking tot die uitsetting van onwettige plakkers in dele van die metro. Die Suid-Afrikaanse Menseregtekommissie (MRK) het hom intussen ook nou tot die hof gewend om die Stad te verbied om grondbesetters te laat verwyder. Die EFF het hom by die MRK se hofaansoek geskaar.
Die MRK wil nie net hê dat die Stad Kaapstad verbied word om uitsettings te doen nie, maar ook dat die hof alle bestaande hofbevele wat spesifieke persele teen onwettige grondbesetters beskerm, nietig verklaar.
Waar kom hulle almal vandaan ? Hulle wil net hê, hê en almal moet maar gee
Ja ANC/BLF/EFF/ISIS. Julle hou lekker partytjie in Kaapstad hier net voor die 2021 verkiesing. Maar ek het nuus vir julle. Maak nie saak hoe onregeerbaar julle die Wes-Kaap maak nie sal julle nooit weer daar regeer nie. Seker soos aan die wit mense in 1994 gese is "julle tyd is verby", se die Wes-Kaap nou al jare vir die ANC "hier is julle tyd verby!" Die Wes-Kaap het goeie regering geproe, en wil nie weer terug gaan na vrot vleis toe nie!
Lykmy die MRK reken dat grondbesetting & grondvergrype 'n sg. Mensereg is – is my aanname & interpretasie korrek? Dalk moet 'n paar mense opruk en die Uniegeboue gaan beset, sommer van die dwase daar ontslae raak (al die wat kwalifiseer as dwase) en dan sommer 'n nuwe Regering in werking stel….???? Wonder maar net….!!!
Was enige van die 600 gearresteer vir onwettige betoging?, of word dit nou al toegelaat dat jy onwettig 600 mense bymekaar mag kom gedurende die inperking?
Wat op dees aarde gaan in die DA beheerde Wes Kaap aan dat hierdie gemors wat ons eens pragtige provinsie in chaos dompel met handskoentjies aangepak word. Laai hulle in trokke en vat hul terug waar hul vandaan kom. Nog beter, gaan "drop" hulle voor die MRK se kantore of voor MAl ema se "mansion" Regtig, hoekom stem ons nog DA, want hulle jaag ook nou net hul eie stert soos n gefrustreerde hond.